“A mos redó” obri les seues portes fins a diumenge que ve
19 de juliol de 2018

L'alcalde Manolo Civera, acompanyat pel director general de Comerç i Consum de la Generalitat Natxo Costa i regidor de Comerç Paco García, ha inaugurat esta vesprada la 19a edició de la fira gastronòmica de Llíria “A mos redó”.

El recinte firal, ubicat a la plaça Major del municipi, estarà obert fins a este pròxim diumenge 22 de juliol tots els dies des de les 19.00 hores. Els visitants podran degustar una selecció dels millors productes locals en els 22 expositors d'establiments de restauració i alimentació presents en esta edició.

A més, enguany se celebra per primera vegada en este esdeveniment el III Concurs de la ‘Tomata Lliriana' i el primer del Sambarot, amb la col•laboració del Casal Jaume I de Llíria i les associacions Tyrius i Elles Dones.  Els guanyadors es coneixeran al voltant de les 20.30 hores del dissabte 21 de juliol. I els assistents podran tastar els productes que es presenten amb uns tiquets solidaris que es destinaran per a Cáritas.

La Banda Juvenil Unió Musical de Llíria i el grup Acoustic Essence han posat l'ambientació musical a la fira en esta jornada inaugural. Igualment, s'han programat les següents activitats al llarg d'estos dies:

Divendres 20

19.00h Espectacle de màgia a càrrec de Magic Mazzo.

20.30h Actuació musical: Sextet Fusax.

22.00h Actuació musical: White Rock.

Dissabte 21

19.00h Contacontes amb titelles del llibre “La colla de Bèrnia”, a càrrec de l'actriu Fanny Pérez.

20.30h Actuació musical: Aicardi.

22.00h Actuació musical: Steimbirds.

Domingo 22

19.30h Actuació de la Banda UDP Llíria-Camp de Túria-Serrans.

Divendres, dissabte i diumenge: circuit de minimotos a càrrec de l'Associació Units pel Motor.